open-index/open-wikipedia-markdown huggingface dataset:
Gatik aat

**Gatik aat** wena stail a Midiival aat we divelop ina Nadan Frans outa Ruomanesk aat ina di 12f senchri KE, liid bai di kangkorant divelopment a Gatik aachitecha. Ipred aal uoba Westan Yuurop, bot neba kwait riplies di muo klasikal stail a Itali. Ina di liet 14t senchri, di sofistikietid kuot stail a Intanashinal Gatik divelop, we kantiniu fi ivalv tel ina di liet 15t senchri. Ina nof ieria, espeshal Joermani, Liet Gatik aat kantiniu wel ina di 16t senchri, bifuo iget sobsyuum ina Renesans aat. Praimeri midia ina di Gatik piiriad ingkluud skolpcha, panil pientin, stien glaas, fresko ah iluuminietid maniuskrip. Di iizi fi rekanaiz shif ina aachitecha frah Ruomanesk tu Gatik, ah Gatik tu Renesans stail, tipikali yuuz fi difain di piiriaddem ina aat ina aal midia, alduo ina nof difrah wie figaretiv aat divelop a wah difrah pies.
Gades

**Gades** a fiimiel diiyti wid syuupanachral powa ina palitiiystik rilijan. Afrodaiti a di Ienshent Griik gades a byuuti ah lob.
Gayana

**Gayana**, ofishali di **Kwaapritiv Ripoblik a Gayana** (*Co-operative Republic of Guyana*), a savrin stiet pah di nadan mienlan a Sout Amoerka. Ibaada wid di Atlantik Uoshan tu di naat, Brazil tu di sout ah soutwes, Surinam tu di iis ah Venizuela tu di wes.
Geber

*Abu Musa Jābir ibn Hayyān al azdi* (arabik جابر بن حيان, porjan جابر بن حیان) nuo az **Geber** (s. 721 – s. 815) a wehn wahn mieja palimat: wahn kemis an alkemis, aschranama an aschralaja, injinier, jialajis, filasifa, fizisis, faamasis an fizishan. Nof piipl kansida im di faada a kemschri. Geber a wehn di fos praktikal alkemis. Som skala an istuorian biliiv se Geber a wehn di nikniem di wahn gruup a Ismaili raita ina di 9t an 10t senchri dem, an se im ded wan senchri bifuo di raitin dem we wi fiil se im du wehn put tigeda.
Gotaama Buda

**Gotaama Buda**, ar **Siddhārtha Gautama**, ar **Siddhattha Gotama** (Sanskrit: सिद्धार्थ गौतम) wena wah pirichual tiicha ina di nadan riijan a di Indian sobkantinent uu staat Budizim. Ih luk pah bai Budis piipl az di Supriim Buda a fiwi iej. Nobadi no riili shuor wen ih baan ar ded: muos hoerli 20t senchri istuorian se im eh-lib frah c. 563 BKI tu 483 BKI; Budis biliiv se di tuoridem bout ih laif, diskuos, ah monastik ruuldem eh-put tigeda bai ih falaradem. Nof kalekshan bout ih tiichindem eh-paas dong chuu uoral chadishan, ah neba raitdong tel bout 400 ier afta. Muo ah muo skala a se deh kyaah tuu shuor bout notn we raitdong bout Gotaama ah deh stie we frah eni salid kliem bout di istarikal fak a ih laif.
Faris

**Faris** a laaj ieria a lan kova wid chrii ar ada udi vejitieshan. Faris a di daminant tereschrial ikosistim a Oert, ah deh dischribiut kraas di gluob. Faris akount fi 75% a di gruos praimri prodoktiviti a di Oert bayosfier, ah deh kantien 80% a di Oert plaant bayomas.
Genghis Khan

**Genghis Khan** a wehn di founda, Khan (ruula) an Khagan (empara) a di Monggol Empaiya, di bigis kantigyuos empaiya ina ischri. Im kom tu powa chuu di yuunifikieshan a nof nuomadik chraib ina Naatiis Ieja. Afta im mek di Monggol empaiya an get prokliem “*Genghis Khan*”. Im staat di Monggol inviezhan a di Kara-Khitan Khanate, Caucasus, Khwarezmid Empaiya, Westan Xia an Jin dainasti dem. Juurin im laif di Monggol empaiya ivenchali akyupai wan gud puoshan a Senchral Ieja. Bifuo im ded, im asain Ogedei Khan az im soksesa an split im empaiya ina Khanates mongx im son an granson dem. Im ded ina 1227 afta im biit op di tanguts. Im get beri ina wan anmaak griev somwe ina Mongguolia. Im disendant dem go aan fi chrech di Monggol empaiya kraas muos a Yuriezha wen dem kangka ar mek vassal stiet outa aal a madorn-die Chaina, Koria, di Kaakasos, Senchral Ieja, an nof paat a madorn Iistan Yuurop an di Migl Iis.
George Washington

**George Washington** (Febiweri 22, 1732 – Disemba 14, 1799) wehna di komaanda a di Kantinental aami ina di Amerikan Revaluushaneri Waar (1775 – 1783) an im sorv az di fos president fi di Yunaitid Stiets a Amerika (1789 – 1797). Di Kantinental Knaggres apaint Washington az di Komaanda-in-Chiif a di Amerikan revaluushaneri fuos de mina 1775. Di nex ier, im fuos di British outa Bastan, luuz Nyuu Yaak Siti, an kraas uova di Delawier Riva ina Nyuu Jorzi, fi win gens di enimi yuunit dem lieta dong ina di ier. Im gud scratiji dem mek di Revaluushaneri fuos dem kyapcha di tuu mien British kombat aami dem a Saratoga an Yorktown. Im riizn wid kanggres, di koluonial stiet dem, an di French alai dem fi uol tugeda di aami an wan frajail nieshan we wehna chrai sovaiv disintigrieshan an fielya. Az president, im elp establish nof a di kostom dem a di egzekitiv dipaatment fi di nyuu govament. Im wehn sopuot plan fi bil wan chrang senchral govament, set op wan gud tax sistim, an fi mek wan nashinal bangk. Washinton avaid di temptieshan a waar an staat wan dekied a piis wid Britn chuu di Jay chriiti ina 1795. Im ded ina 1799, an di finaral yuulaji we Henry Lee gi se outa evri Amerikan, im wehna di fos ina waar, di fos ina piis, an di fos ina di aat a im konchri man dem. Washington get rangk kansistentli az wan a di best U.S. prezident dem.
Gialaxi

**Gialaxi** a gravitieshanal boun sistim a staar, stela remnant, intastela gias, dos, ah daak mata. Di wod gialaxi diraiv frah di Griik galaxias (γαλαξίας), litarali "milki", a refrans tu di Milki Wie. Gialaxi rienj ina saiz frah dwaaf wid jos fyuu touzn (103) staar tu jayant wid wan onjrid chrilian (1014) staar, iich wan a-aabit igialaxi senta a mas. Gialaxi kiatigaraiz askaadn tu deh vijual maafalaji az iliptikal, spairal ah iregla. Nof gialaxi biliiv fi ab blak huol a deh haktiv senta. Di Milki Wie senchral blak huol, nuo az Sajitierios A*, ab mas fuo milian taim grieta dah di Son. Az av Maach 2016, GN-z11 a di uolis ah muos distant abzoerv gialaxi wid komuuvin distans a 32 bilian lait-ier frah Oert, ah abzoerv az ieh-egzis jos 400 milian ier afta di Big Bang. Priiviosli, az av Julai 2015, EGSY8p7 ena di muos distant nuo gialaxi, estimiet fi ab lait chrabl distans a 13.2 bilian lait-ier awe.
Giamblin

**Giamblin** a kantes we wah plieya bet pah di rizolt a wah ivent. Di bet jinarali ina di faam a moni. Di outkom dipendant pah di pridiktabiliti a di ivent. Di ruuldem ah di amount a moni bet disaid pah bifuo di ivent apm.
Giem

**Giem** a sitn we piipl du fi fon. Idifrah frah wok. Ina nof giem, piipl plie gens ada piipl. A difrah-difrah kain a giem. Fi egzampl, ina vidio giem, piipl noftaim yuuz kanchuola fi kanchuol wa apm pah skriin, laka telivijan skriin. Ina buod giem, plieya noftaim muuv soh piis pah wah flat soerfis kaal buod. Ina kyaad giem, plieya yuuz plieyn kyaad.
Gini

**Gini** a wahn konchri ina Afrika.

## Galeri

File:Guinea sat.png|atlas Guinea
File:Dame de Mali Guinée.jpg|Dame de Mali
File:Chute de Tabouna à Kindia 01.jpg|Chute de Tabouna à Kindia
File:Chute de Saala vue à 360° Labé.jpg|Chute de Saala Labé
File:Chimpanzé de Bossou 33.jpg|Chimpanzé de Bossou
File:Plage de Roume.jpg|Plage sur les Ile de Loos
Gliesia

**Gliesia** a poersistent badi a dens ais we galang-galang muuv anda iwuona wiet; ifaam we di akiumilieshan a sinuo exiid ablieshan (meltin ah soblimieshan) uova nof ier, noftaim senchri. Gliesia tek taim difaam ah fluo juu tu schres injuus bai deh wiet, sieh taim dem a-kriet krevas, serak, ah adaels distingguishin fiicha. Azuel deh abried rak ah debri frah deh sobschriet fi kriet lanfaam laka soerk ah morien. Gliesia faam onggl pah lan ah deh distingk fra di moch tina sii ais ah liek ais we faam pah di soerfis a badi a waata.
Gluobalaizieshan

**Gluobalaizieshan** ina di litaral sens a di pruoses a chransfamieshan a luokal ar riijanal finamina tu gluobal wan dem. Ikiahn bi diskraib az di pruoses we di piipl a di wol yunifai ina singl sasayati ahn fongshan tigeda.

Di anti-gluobalaizieshan muuvment a muuvment a muuvment dem we kritikal a di gluobalaizieshan a kiapitalizam. Patisipant dem bies dehn kritisizam pahn wahn nomba a rilietid aidie. Wa dehn shier se a dat patisipant dem tan ina apozishan tu di anregiulietid politikal powa a laaj, molti-nashinal kaaparieshan dem ahn tu di powa exasaiz chruu chried agriiment. Pesifikali, dehn akyuuz kaaparieshan dem fi a siik fi maximaiz prafit a di *h*expens a sabotaaj wok siefiti kandishan ahn tandad, lieba aiya ahn kampensieshan tandad, envairamental kansavieshan prinsipl, ahn di *h*integriti a nashinal lejislietiv aatariti, indipendans ahn savrinti. Dehn si riisant divelopment az anprisidentid chienj ina di gluobal iikanami, ahn dehn kiaraktaraizi az "torbo-kiapitalizam" (Edward Luttwak), "maakit fondamentalizam" (George Soros), "kiasiino kiapitalizam" (Susan Strange), "kiansa-stiej kiapitalizam" (John McMurtry), ahn az "MakWol" (Benjamin Barber).
Gobna-Jinaral a Jumieka

Di **Gobna-Jinaral a Jumieka** riprizent di Jumiekan manaak ah ed a stiet, korantli Charles III.

Di Kwiin, pah di *h*advais a di praim minista, apaint wah gobna-jinaral az ar riprizentitiv ina Jumieka. Buot di Kwiin ah di gobna-jinaral uol nof powa, bot deh aadli exasaizi, yuujal onggl ina imoerjensi ah ina som kies [ush?] waar.

Di gobna-jinaral riprizent di manaak pah serimuonial okiejan laka di *h*opnin a paaliment, di prezentieshan a *h*anaz, ah milichri paried. Anda di kanstityuushan, ih get aatariti fi ak ina som mata, fi egzampl fi apaint ah disiplin afisa a di sibl saabis, pruoruog paaliment, ah so fuot, bot onggl ina fyuu kies ih gat powa fi ak dege pah ih uona diskreshan.

## Gobna-Jinaral a Jumieka

## Si azwel
* Lis a Gobna a Jumieka
* Manaki a Jumieka
* Palitix a Jumieka
* Praim Minista a Jumieka

## Refrans


## Extoernal lingk
* Gobna-Jinaral a Jumieka  - *Ofishal websait*
Golmayo, Soria, Spien

**Golmayo** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 1.688 inabitant.
Grama

Ina lingguistix, **grama** a di set a schrokchral ruul we goban di kampozishan a klaaz, friez, ah wod ina *h*eni potikiula nachral languij. Di toerm refa azwel tu di todi a soch ruul, ah dis fiil ingkluud maafalaji, sintax, ah fonalaji, noftaim kampliment bai fonetix, simantix, ah pragmatix.
Gran Kianyan

Di **Gran Kianyan** (Uopi: *Ongtupqa*; Yavapai: *Wi:kaʼi:la*, Panish: *Gran Cañón*) a wah kianyan wid stiip-stiip said kaavout bai di Kalaraado Riva ina di stiet a Arizuona ina di Yunaitid Stiet.
Grien

**Grien** a sumaal, aad, jrai siid, wid ar widoutn ox ar fruut leya faasn tui, aavis fi yuuman ar animal kansomshan.
Griet Baria Riif

Di **Griet Baria Riif** a di wol laajis karal riif sistim kompuoz a uoba 2,900 indivijual riif ah 900 ailan we chrech fi uoba 2,300 kilamita uoba wah ieria a apraximetli 344,400 skwier kilamita. Di riif lokiet ina di Karal Sii, aaf di kuos a Kwiinzlan, Aschrielia.
Griet Dipreshan

Di **Griet Dipreshan** wehna sivier wolwaid ikanamik dipreshan ina di dikied wa prisiid Wol Waar II. Di taimin a di Griet Dipreshan vieri kraas di nieshandem, bot ina muos konchri itaat ina bout 1929 ahn laas tel di liet 1930s ar *h*oerli 1940s. Iwehna di langis, muos waidpred, ahn diipis dipreshan a di 20t senchri. Ina di 21s senchri, di Griet Dipreshan kamanli yuuz az exampl fi ou for di wol ikanami kiahn diklain. Di dipreshan arijiniet ina di Yunaitid Stiet, wen stak prais taat fi jrap roun Septemba 4t 1929 ahn ibikomz wolwaid nyuuz wid di stak maakit krash pahn Aktuoba 29, 1929 (nuo az Blak Chuuzde). Frahn de so, ipred kwik-kwik tu muosli ebri konchri ina di wol.

Di Griet Dipreshan ab divastietin ifek ina voerchuali ebri konchri, rich ahn puo. Poersnal inkom, tax rivinyuu, prafit ahn prais jrap, wails intanashinal chried plonj bai muo ahn 50%. Anemplaiment ina di Y.S. riez tu 25%, ahn ina som konchri riez az ai az 33%. Siti aal roun di wol get lik bad, speshal demde dipend pahn ebi indoschri. Kanschrokshan voerchuali shet dong ina nof konchri. Faamin ahn ruural ieriadem sofa az di krapdem prais jrap bai apraximekli 60%. Wid plometin dimaan ahn fyuu altanet suos fi jab, ieria wa dipen pahn praimri sekta indoschri laka kiash krap, mainin ahn lagin sofa di muos.

Som ikanami taat fi rikova bai di mid-1930s. Ousomeba, ina nof konchri di negitiv ifek a di Griet Dipreshan laas klier tel Wol Waar II taat.
Griet Riba

Di **Griet Riba** a wan a Jumieka mieja riba, ah ifaam di bongjri a di parish a Sin Jiemz wid Wesmolan ah Anuova.
Griet Waal a Chaina

Di **Griet Waal a Chaina** a siiriz a faatifikieshan mekout a stuon, brik, tampdong doert, ud, ah adaels matiirial, jinarali bil fi fala saida wah iis-tu-wes lain kraas di istarikal nadan baada a Chaina fi protek di Chaini stiet ah ''h''empayadem gens di ried ah inviejan a di difrah-difrah nuomadik gruup a di Yuriejan Step. Nof waal eh-bil az hoerli az di 7t senchri BKE. Demaya lieta jainop tugiada ah mek bufo-bufo ah chrangga, ah nou kalektivli refa tu az di Griet Waal. Espeshali fiemos a di waal bil 220–206 BKE bai Chin Shi Huang, di fos Empara a Chaina. Onggl likl a daade waal lef. Sens da taim, di Griet Waal ribil ah ribil an ah aaf, mentien, ah inans; di majariti a di egzisin waal a frah di Ming Dainasti.


China-Grosse Mauer-136-2012-gje.jpg
China-Grosse Mauer-206-2012-gje.jpg
China-Grosse Mauer-160-Wachturm innen-2012-gje.jpg
China-Grosse Mauer-108-2012-gje.jpg
China-Grosse Mauer-190-Rote Fahne-2012-gje.jpg


## Refrans
Griik languij

**Griik** ar **Elenik**  (Madan Griik: ελληνικά eliniˈka, *elliniká*, "Griik", ελληνική γλώσσα eliniˈci ˈɣlosa, *ellinikí glóssa*, "Griik languij") a wah indipendant branch a di Indo-Yuropiyan fambili a languij, nietiv tu di sodan Balkanz, di Ijian Ailanz, westan Ieja Maina, paat a nadan ah Iistan Anatuolia ah di Sout Kaakasos, sodan Itali, Albienia ah Saipros. Iab di langgis dakiument ischri a *h*eni singgl klier difain Indo-Yuropiyan languij, wid span a 34 senchri a raitdong rekaad. Iraitn sistim ena di Griik alfabet fi di majariti a iyschri; ada sistim, laka Linia B ah di Sipriat silabri, eh yuuz priivios. Di alfabet diraiv frah di Finiishan skrip ah iself ton di biesis fi di Latn, Sirilik, Aamiinian, Kaptik, Gatik ah nof ada raitn sistim.

Di Griik languij huol a *h*impuotant plies ina di ischri a Yuurop, di muo luus difain Westan wol, ah Kristianiti; di kianan a Ienshent Griik lichicha ingkluud wok a maniumental impuotans ah influens fi di fyuucha Westan kianan laka di *h*epik puoymdem *[[Iliad]]* ah *[[Adisi]]*. Griik azwel ena di languij nof a di foundieshanal tex a Westan filasafi, laka di Plietanik dayalagdem ah di wok a Aristakl, eh-kompuoz ina; di Nyuu Testiment a di Kristian Baibl eh-rait ina Kaine Griik. Tugiada wid di Latn texdem ah chradishan a di Ruoman wol, di stodi a di Griik tex ah sasayati a antikuiti kanstityuut di disiplin a Klasix.

## Refrans
Griis

**Griis**, (Ingglish: *Greece*; Griik: *Ελλάδα*), ofishali di **Elenik Ripoblik** (*Ελληνική Δημοκρατία*), a wah konchri ina sodan Yuurop, sitiet pah di sodan hen a di Baalkan Peninsiula. Iab baada wid Albienia, di Ripoblik a Masiduonia ah Bulgieria tu di naat, ah Toerki tu di iis. Di Ijiyan Sii de tu di iis ah sout a mienlan Griis, wails di Ayuonian Sii de tu di wes. Buot paat a di Iistan Meditarienian biesn fiicha wuoliip a ailan, ailit ah rak ailan. Atenz a di kiapital fi Griis.
Grinieda

**Grinieda** a wah ailan nieshan we *h*ingkluud di sodan paat a di Grenidiinz ina di soutiis Kiaribiyan Sii. Grinieda de tu di naat a Chrinidad ah Tubiego ah Venizuela, ah sout a Sin Vinsn ah di Grenidiinz. Di nashinal bod a di Grinieda Dov, uufa spiishiz aamuos dedout so ide pah di lis a indienja spiishiz.
Guadiluup

**Guadiluup** a wah ailan aachipelago we de ina di iistan Kiaribiyan Sii. Guadiluup a wah Uobasii dipaatment a Frans, ah so, sieh laka eda uobasii dipaatment, ia wan a twenti-six riijan a Frans, ah *h*intigral paat a di ripoblik. Chuu Guadillup a paat a Frans, ah di Yuropiyan Yuunian, so iyuuz di Yuuro fi koransi. Wan ting duo, ino faal anda di Shengen Agriiment. Di kiapital niem Bas-Ter.
Guatimaala

**Guatimaala**, *h*ofishali di **Ripoblik a Guatimaala** (Panish: *República de Guatemala*), a wah konchri a Senchral Amoerka, we shier baadalain wid Mexiko tu di naat ah wes, di Pasifik Uoshan tu di soutwes, Biliiz tu di naatiis, Andyuuras‎ ah di Kiaribiyan tu di iis, ah El Salvaduor tu di soutiis. Di papilieshan estimiet arong 15.8 milian, fi meki di muos papiulos stiet ina Senchral Amoerka. Dem a riprizentitib dimakrasi. Guatimaala kiapital ah di laajis siti a Nueva Guatimaala de Asunsion (*Nueva Guatemala de Asunción*), nuo az Guatimaala Siti tu.
Gud

Ina ikanamix, wah **gud** a matiirial we satisfai yuuman waant ah provaid yuutiliti, fi egzampl, tu kansyuuma a-mek poerchis. Wah kaman distingshan mek bitwiin 'gudz' we a tanjibl prapati ah saabis, we nan-fizikal.
Guo (giem)

**Guo** a buod giem, kaal I-Go ina Japaniiz, ah Wei-chi ina Chaini. Iplie pah buod, wid piisdem ina tuu kola (blak ah wait) kaal stuon. Plieya tek toern fi plies wan stuon a fidem kola pah intasekshan a di 19x19 skwier grid. Naamal Guo buod ab 19 ruo ah kalom a lain. Sohtaim Guo plie pah sumaala 9x9 ar 13x13 buod steda 19x19.
Guobi Dezat

Di **Guobi** (Mangguolian: *Говь*, *Govi*, "semidezat"; Chaini: *戈壁*; pinyin: *Gēbì*) a wah laaj dezat riijan ina Ieja. Ikova paat a nadan ah naatwestan Chaina, ah paat a sodan Mangguolia. Di dezat biesn a di Guobi boun bai di Altai Mountndem ah di graaslan ah step a Manguolia pah di naat, bai di Taklamakan Dezat tu di wes, bai di Hexi Karida ah Tibetan Platuo tu di soutwes, ah bai di Naat Chaina Plien tu di soutiis. Di Guobi muos nuotebl ina ischri az paat a di griet Manggol Empaya, ah az di lokieshan a sebral impuotant siti langsaid di Silk Ruod.
Guuru Grant Sahib

***Guuru Grant Sahib*** (Punjabi (Gurmukhi): ਗੁਰੂ ਗ੍ਰੰਥ ਸਾਹਿਬ, ɡʊɾu ɡɾəntʰ sɑhɪb, 'ɡʊəru_ɡrɑ:nθ_səˈhɪb) a di senchral rilijos skripcha a Siikizim, rigyaad bai Siikdem az di fainal, savrin ah  *Guru Maneyo Granth* (itoernal *libm* Guuru) we fala baka di liniej a di 10 yuuman Siik Guuru Maasa a di rilijan. A tex a 1430 *Ang* (piej), kompuoz puowetikali tu vierios klasikal Raaga, ikansis a *Baani* (pirichual revilieshan) we diskraib di kualitidem a Gad ah di nisesiti fi *Naam Japo* (meditieshan) pah Gad *naam* (uoli niem) az wah miinz fi aanis Gad-laik kualiti, fi liid tu riyuunian wid di krieta. Diskraib az "yunivoersal revilieshan", wah tex we spiik tu di "aat ah main a smadi uu a-saach weda deh bilangx tu *h*eni rilijan ar nontaal", ah wah tex we afoerm di "isenshal yuuniti a sayans ah rilijan", di Guuru Grant Sahib yunivoersali rigyaad bai Siik fi eh-riviil dairekli frah di divain, we aspek ates tu bai di Siik Guurudem dehself ina nof a deh voers.

## Refrans
Gómara, Soria, Spien

**Gómara** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 404 inabitant.
Hammurabi

**Hammurabi** wehna di sixt king a Babilan. Im ton di fos King a di Babiluonian empaiya, an exten di kanchuol a babilan uova Mesopotiemia wen im win sohn waar gens di kingdom dem we de nier. Alduo im empaiya kanchuol aal a Mesopotiemia wen im ded, im soksesa dem kudn mentien im empaiya. Hammurabi bes nuon fi di set a laa we niem di Hammurabi kuod, wan a di fos kuod a laa we rait dong ina rekaadid ischri. Demya laa ya get rait pan wan tuon tablit we wehn uova iet fut lang (2.4 miita) we neva fain til 1901. Chuu im so binuon az wan ienchent laa giva, di puochret a Hammurabi de ina nof govament bildin roun di worl.
Henri Poincaré

**Ohnrii Puahnkare**, (French: **Henri Poincaré**, pronongxieshan: ˈʒyl ɑ̃ˈʁi pwɛ̃kaˈʁe, 29 Iepril 1854 – 17 Julai 1912) wehna French matimatishan ahn tiyoretikal fizisis, ahn wahn filasafa a sayans. Dem kaal im palimat, ahn ina matimatix di Laas Yuunivorsalis, kaa im wehn brait ina aal a di fiil a Mats we egzis a di taim. Im mek nof kanchribyuushan tu pior ahn aplai mats, matimatikal fizix, ahn silestial mekianix, az matimatishan ahn fizisis. Di Puahnkare (Poincaré) gruup we yuuz ina fizix niem afta im.
Okiuzai

**Katsushika Okiuzai** ar **Katsushika Hokusai** (Japaniiz 葛飾北斎, Aktuoba ar Novemba 1760 - 10 Mie 1849) wena wah Japaniiz aatis, ukiyo-e pienta ah printmeka a di Edo piiriad. Ina fiim taim, im a weh di fuomuos expoert pah Chaini pientin ina Japan. Ih eh-baan ina Edo (nou Tuokio), ah Okiuzai bes binuon az aata a di udblak print siiriz *[[Toti-six Vyuu a Mount Fuuji]]* (bout 1831) we ingkluud di aikanik ah intanashinali rekanaiz print, *[[Di Griet Wiev aafa Kanagawa]]*, we mek rong di 1820z.


File:Great Wave off Kanagawa2.jpg | Di Griet Wev aafa Kanagawa
File:Red Fuji southern wind clear morning.jpg | Red Fuuji sodan win klier maanin
File:Hokusai-fuji9.png | Fuuji
File:Hodogaya on the Tokaido.jpg | Odogaya pah di Tokaido
Huoldong Tekwe Afrika

Di **Huoldong Tekwe Afrika** ("Scramble for Africa") wena di inviejan, akiupieshan, kalanaizieshan ah anexieshan a Afrikan terichri bai Yuropiyan powaz juurin di piiriad a Nyuu Impiirializam, bitwiin 1881 ah 1914. Deh kaali tu di Paatishan a Afrika ah di Kangkues a Afrika. Ina 1870, onggl 10 posent a Afrika weh anda Yuropiyan kanchuol; bai 1914 ihinkriis tu 90 posent a di kantinent, wid onggl Iityuopia (Abisinia) ah Laibiiria stil indipendant. Di onggl kalani di Yunaitid Stiet kuda klaim wena Laibiiria we extablish bai di Amoerkan Kalanaizieshan Sasayati pah Janiweri 7, 1822.
Ibn Battuta

**Abu Abdullah Muhammad Ibn Abdullah Al Lawati Al Tanji Ibn Battuta** (arabik أبو عبد الله محمد ابن عبد الله اللواتي الطنجي بن بطوطة), nuo az **Ibn Battuta** (1304 – 1368 ar 1369) wehn a Marakan skala ahn chrabla uu binuons fi di akount a hihn chrabl ahn *h*exkorjan dem kaal di Rihla (Vaayj). Hihn jorni dem laas fi a piiriad a nieli toti ier ahn chrechout uoba aalmuos di huol a di binuons *h*Izlamik wol ahn forda, exten frahn Naat Afrika, Wes Afrika, Sodan Yuurop ahn Iistan Yuurop ina di Wes, tu di Migl Iis, Indian sobkantinent, Senchral Ieja, Soutiis Ieja ahn Chaina ina di Iis, wa distans iiziwel paasout  hihn pridisesa dem ahn hihn nier-kantempareri Maako Puolo.
Ibn Khaldun

*Abū Zayd ‘Abdu r-Raḥman bin Muḥammad bin Khaldūn Al-Hadrami* (arabik أبو زيد عبد الرحمن بن محمد بن خلدون الحضرمي), nuo az **Ibn Khaldūn** ar **Ibn Khaldoun**, (Mie 27, 1332 AD – Maach 19, 1406 AD) wehna wahn palimat fram Naat Afrika. Im wehna aschranama, ikanamis, istuorian, Izlamik skala, Izlamik tioluojan, hafiz, juuris, laaya, matimatishan, milichri schratijis, nyuuchrishanis, filasif, sushal saiyantis, ahn stietsman.
Iej a Diskovri

Di **Iej a Diskovri**, alzwel nuo az di **Iej a ''h''Expluorieshan**, wehna piiriad ina ischri we taat ina di 15t Senchri ahn kantiniu tu di 19t Senchri, juurin wen Yuuropian ahn Yuuropian disendant expluor di wol bai uoshan a-saach fi chriedn paadna ahn potikiula chried gudz. Di muos dizaya chriedn gudz wehna guol, silba ahn paisdem. Westan Yuuropiandem yuuz di kompas, nyuu sielin ship teknalaji, nyuu map, ahn *h*advans ina aschranami fi siik vayobl chried ruut tu Ieja fi valyuebl pais ush uda bi ankantes bai di Meditarienian powadem. Az for az shipin advans, di muos impuotant divelopment wehn di krieshan a di karak ahn karavel dizaindem ina Potiugal. Demaya vesl ivalv frahn midiival Yuuropian dizain frahn di Naat Sii ahn buot di Kristian ahn Izlamik Meditarienian. Dema di fos ship wa kuda lef di relitivli plasid ahn kiaam Meditarienian, Baltik ar Naat Sii ahn siel sief-sief pahn di *h*opin Atlantik.
Ienshent Griik filasafi

**Ienshent Griik filasafi** kom bout ina di 6t senchri BKE ah kantiniu rait chuu di Elenistik piiriad ah di piiriad wen Ienshent Griis weh paat a di Ruoman Empaya. Idiil wid wah waid varayati a sobjek, ingkluudn palitikal filasafi, etix, metafizix, ontalaji, lajik, bailoji, rechrik, ah estetix.
Ienshent Griis

**Ienshent Griis** wena sivilizieshan kanek tu di piiriad a Griik ischri we laas frah di Aakiek piiriad a di 8t tu 6t senchri BKE tu di hen a antikuiti (c. 600 KE). Imidietli falarin dis piiriad ena di bignin a di *H*oerli Migl Iejiz ah di Bizantiin era. Ingkluud ina hienshent Griis a di piiriad a Klasikal Griis, we eh-florish juurin di 5f tu 4t senchri BKE. Klasikal Griis eh-bigin wid di ripelin a Poerjan inviejan bai Atiinian liidaship. Kaaza kangkues bai Aligzanda di Griet a Masiduonia, Elenistik siblizieshan florish frah Senchral Ieja tu di westan hen a di Meditarienian Sii.

Klasikal Griik kolcha, espeshal filasafi, eh-ab wah powaful influens pah di Ruoman Empaya, we kyaa wah voerjan a hi tu nof paat a di Meditarienian Biesn ah Yuurop. Fi dis riizn Klasikal Griis jinarali kansida fi bi di seminal kolcha we eh-provaid di fongdieshan a madan Westan kolcha ah we kansida az di kriegl a Westan siblizieshan.
Ienshent Iijip

**Ienshent Iijip** wena sivilizieshan a ienshent Naatiistan Afrika, kansenchriet alang di luowa riich a di Nail Riva ina waa nou di madan konchri a hIijip. A wan a six sivilizieshan gluobali fi araiz indipendantli.
Ienshent Ruom

**Ienshent Ruom** wena Italik sivilizieshan we bigin pah di Italian Peninsiula az hoerli az di 8t senchri BKE. Lokiet pah di Meditarienian Sii ah senta pah di siti a Ruom, iexpan teli bikomps wan a di laajis empaya ina di ienshent wol wid estimet a 50 tu 90 milian inabitant (rofli 20% a di wol papilieshan deh taim de) ah iweh-kova 6.5 milian skwier kilomita weni de a ipiik bitwiin di fos ah sekan senchri KE.

Ina apraximetli 12 senchri a egzistans, Ruoman siblizieshan shif frah manaaki tu wah klasikal ripoblik ah den tu wah ingkriisinli aatokratik empaya. Chuu kangkues ah asimilieshan, iweh-kom fi daminiet Sodan ah Westan Yuurop, Ieja Maina, Naat Afrika, ah paat a Nadan ah Iistan Yuurop. Ruom weh pripandarant raichuu di Meditarienian riijan ah wena wan a di muos powaful entiti a di ienshent wol. Muotaim igruup ina klasikal antikuiti tigeda wid ienshent Griis, ah deh simila kolcha ah sasayati nuo az di Griiko-Ruoman wol.

Ienshent Ruoman sasayati eh-kanchibiut tu madan gobament, laa, palitix, injinierin, aat, lichicha, aachitecha, teknalaji, waarfier, rilijan, languij ah sasayati. Ruom ena wah aili divelop siblizieshan, we profeshanalaiz ah expan imilichri ah kriet sistim a gobament kaal res publica, di inspirieshan fi madan ripoblikdem[8][9][10] laka di Yunaitid Stiet ah Frans. Iachiiv impresiv teknalajikal ah aachitechal fiit, laka di kanschokshan a wah extensiv sistim a akuidok ah ruod, azwel di kanschokshan a laaj maniument, palis, ah poblik fasiliti.

Bai di hen a di Ripoblik (27 BKI), Ruom eh-don-kangka di landem rong di Meditarienian ah biyan: idomien exten frah di hAtlantik tu Ariebia ah frah di mout a di Rain tu Naat Afrika. Di Ruoman Empaya himoerj wid di hen a di Ripoblik ah di diktietaship a Agostos Siiza. 721 ier a Ruoman-Poerjan Waar taat ina 92 BKI wid deh fos waar gens Paatia. Iwuda bikoms di langgis kanflik ina yuuman ischri, ah ab mieja ifek ah kangsikuens we laas fi buot empaya. Anda Chriejan, di hEmpaya riich iterituorial piik. Ripoblikan muoriez ah chadishan taat fi diklain juurin di himpiirial piiriad, wid sivl waar az priluud kaman tu di raiz a nyuu empara. Plinta stiet, laka di Palmairiin Empaya, wuda temparerili divaid di hEmpaya juurin di kraisis a di 3d senchri.

Plieg bai hintoernal instabiliti ah atak bai difrah-difrah maigrietin piipldem, di westan paat a di hempaya brokop ina hindipendant kindom ina di 5f senchri. Disya plinta-plinta a di lanmaak we istuorian yuuz fi divaid di ienshent piiriad a yunivoersal ischri frah di prii-midiival "Daak Iejiz" a Yuurop.
Iej a Inlaitnment

Di **Iej a Inlaitnment**, ar dis **Di Inlaitnment**, a di niem yuuz fi diskraib di taim ina Westan filasafi wen di kolchral laif senta pah di ietiint senchri, wen riizn eh-advokiet az di praimri suos ah lijitimesi fi aatariti.

Di muuvment divelop muo ar les saimultienos ina Joermani, Frans, Griet Britn, di Nedalanz, Itali, Spien, ah Puotigal, an ipred chuu muos a Yuurop, ingkluudn di Puolish-Lityuenian Kamanwelt, Rosha ah Skiandinievia azwel di Yunaitid Stiet. Ikuda aagiu se di signichridem a di Amoerkan Diklarieshan a ''h''Indipendans, di Yunaitid Stiet Bil a Raits, di French Diklarieshan a di Raits a Man ah a di Sitizn, ah di Puolish-Lityuenian Kanstityuushan a Mie 3, 1791, eh-muotiviet bai "Inlaitnment" prinsipl.
File:Blaise Pascal Versailles.JPG
File:François-Marie Arouet, dit Voltaire (1694-1778) portrait (A).jpg
File:Kant gemaelde 1.jpg
File:Hegel portrait by Schlesinger 1831.jpg


* https://www.britannica.com/event/Enlightenment-European-history (En)
Ieja

**Ieja** a di bigis kantinent iina di wol wid di nofis piipl. Ipred uoba 8.6% a di hert tuotal sorfis hieria (ar 29.9% a di lan ieria) ahn, wid uoba 4 bilian piipl, ikantien muo dan 60% a di wol korant yuuman papulieshan.

Muosli iina di hiistan ahn nadan emisfier, Ieja chradishanal difain az paat a di lanmas a Yuurieja—wid di westan puoshan a di sedsiem hakiupai bai Yuurop—pozishan hiis a di Suez Kianal, hiis a di Yuural Mountn, ahn sout a di Kaakiasos Mountn ahn di Kiaspian ahn Blak Siidem.

Iboun pan di hiis bai di Pasifik Uoshan, pan di sout bai di hIndian Uoshan, ahn pan di naat bai di hAaatik Uoshan. Askaadn tui saiz ahn daivorsiti, Ieja—wahn tapanim diet frahn baka klasikal antikwiti—a muo wahn kolcharal kansep we inkaapariet nof riijan ahn piipl muo dan wahn omojinos fizikal entiti.
Ier

Wah **ier** (simbal *y* frah Ingglish year, ar sohtaim *a* frah Latn annus) a di mount a taim itek di Oert fi mek wan revaluushan rong di son. Dis go fi heni planit, fi egzampl, wah "Maashan ier" a di taim we itek Maaz fi kompliit fii wuona aabit.
Ieti

**Ieti**, ofishali di **Ripoblik a Ieti**, a wah Afro-French Kryuol ah French-taakin Kiaribiyan konchri. Wid di Daminikan Ripoblik, iakiupai di ailan a Ispanyuola, ina di Grieta Antiliiz Aakipelago. *Ayiti* ("Ai-op lan") a weh di *h*indijinos Taino niem fi di ailan. Di ayis paint ina di konchri a Pik la Sele, 2,680 miita ai (8,793 fut). Di tuotal ieria a Ieti a 27,750 skwier kilamita (10,714 sk ml) ah di kiapital niem Puot-o-Prins.

Ieti a weh di fos indipendant nieshan ina di Kiaribiyan, di fos puos-koluonial indipendant blak-ron nieshan ina di wol, ah di onggl konchri we get indipendans afta wah soksesful sliev ribelian. Ieti a di onggl muosli Frankofuon nieshan ina di Kiaribiyan, ah wan outa tuu ina Naat Amoerka (wid Kianada) we ab French az ofishal languij.
Ietiyizim

**Ietiyizim** ina braad sens, a di rijekshan a biliif ina di egzistans a diyiti. Ina narowa sens, ietiyizim spisifikali a di pozishan se no diyiti no de. Muos ingkluusivli, ietiyizm a di absens a biliif se eni diyiti egzis. Ietiyizim kanchraas wid tiyizim, we, ina imuos jinaral fam, a di biliif se akliis wan diyiti egzis.

## Refrans
Ignarans

**Ignarans** a stiet a bi aninfaam (lak a nalij). Di wod ignarant a ajitiv we diskraib smadi uu anawier ah noftaim yuuz fi diskraib indivijual uu dilibaretli ignuor ar disrigyaad impuotant infamieshan ar fax. Ignoraamos kamanli yuuz ina di Yunaitid Kindam, Airilan, ah di Yunaitid Stiet. Ina Jumiekan Kryuol ignarant ab wah nex miinin ina di sens fi get bex, anggri ar ajitietid. Di noun ina dis sens a ignaransi.

## Refrans
Igor Stravinsky

**Igor Fyodorovich Stravinsky**, nuo az Iiguor Schravinski (17 Juun 1882 – 6 Iepril 1971) wehna Roshan-baan kompuoza, uu nof piipl kansida fi bi di muos influenshal kompuoza a 20t senchri myuuzik. Im a di kwintisenshal kazmopalitan Roshan niem bai *[[Time magazine]]* az wan a di 100 muos influenshal smadi a di senchri. Pan tap a di rekanishan ihn risiiv fiihn kampozishandem, ihn alzwel achiiv fiem az pianis ahn kandokta, aafn a di primier a ihn wokdem.

Schravinski kampozishanal kiarier wehn nuotobl fii stailistik daivorsiti. Ihn fos achiiv intanashinal fiem wid chrii bale komishan bai di *h*imprisario Sergei Diaghilev ahn pofaam bai Diaghilev *[[Ballets Russes]]* (Roshan Baledem): *[[L'Oiseau de feu]]* ("Di Fayabod") (1910), *[[Petrushka]]* (1911/1947), ahn *[[Le Sacre du printemps]]* ("Di Rait a Spring") (1913). Di Rait,  provuok rayat weni primier, ahn chransfaam di wie ou sobsikwent kompuoza tingk bout ridmik schrokcha, ahn wehn muosli rispans fi Schravinski *h*enjuorin repitieshan az myuuzikal revaluushaneri, a-push di bongjri a myuuzikal dizain.

Afta dis fos Roshan fiez Schravinski ton tu nioklasisizam ina di 1920dem. Di wok frahn disya piiriad ten fi mek yuus a chradishanal myuuzikal faam (concerto grosso, fiuug, simfani), nof taim kansiil vien a *h*intens imuoshan biniit sorfis apierans a ditachment ar asteriti, ahn aafn pie chribiut tu di myuuzik a *h*orlia maasta, fi *h*egzampl J. S. Bach ahn Tchaikovsky.

Ina di 1950dem ihn adap siirial prosiija, ahn yuuz di niuu tekniik uoba hihn laas twenti ier. Schravinski kampozishan a dis piiriad shier chriet wid aal a ihn *h*orlia *h*output: ridmik enaji, di kanschrokshan a *h*extenout meladik aidie out a fiuu tuu, ar chrii, nuot seldem, ahn klariti a faam, a *h*inschrumentieshan, ahn a *h*otarans.

Ihn alzwel poblish wahn nomba a buk chruuhout ihn kiarier, almuos alzwie wid di ied a kalaborieta, somtaim ihn no gi dem kredit. Ina ihn 1936 aatobayagrafi, *Chronicles of My Life* (Kronikl a Mi Laif), rait wid di elp a Alexis Roland-Manuel, Schravinski *h*inkluud ihn *h*infamos stietment se "music is, by its very nature, essentially powerless to express anything at all." Wid Roland-Manuel ahn Pierre Souvtchinsky ihn rait ihn 1939–40 Harvard University *Charles Eliot Norton Lectures*, ush ihn diliba ina French ahn lieta kalek aanda di taikl Poétique musicale ina 1942 (chransliet ina 1947 az *Poetics of Music*). Sebral intaviuu we ihn gi Robert Craft publish afta az *Conversations with Igor Stravinsky*. Dehn kalaboriet pahn faib forda valiuum uoba di fala'in deked.
Iguaana

**Iguaana** a wahn lizad we de ina trapikal plies dem ina Sentral an Sout Amerika an di Kyaribiyan. Dis ya lizad did fos diskraib bai wahn Aschrian natchuralist niem Josephus Nicolaus Laurenti ina im buk, *Specimen Medicum, Exhibens Synopsin Reptilium Emendatam cum Experimentis circa Venena* in 1768. Dis ya lizad ab tuu spiisis: di Griin Iguaana, we de aal bout di plies as pet, an di sekan we niem di Lesa Antilian Iguaana, we indienja kaa we dem liv a brok dong, an ounli de ina di Lesa Antili dem.

Di wod Iguaana kom dong frahn di Panish wod fi di Taino niem *Iwana*.
Iis-Wes Skizim

Di **Iis–Wes Skizim**, kamanli refa tu az di Griet Skizim a 1054, a di briek a komyuunian bitwiin waa nou di Iistan Aatadax ah Kiaklik Chochdem, we bigin ina di 11t senchri ah kantiniu aal nou.
Iistan Aatadax Choch

Di **Iistan Aatadax Choch**, ofishali di **Aatadax Kiaklik Choch**, azwel refa tu az di Aatadax Choch, Iistan Aatadaxi, ah Aatadaxi, a di sekan laajis Kristian Choch ina di wol, wid estimietid 225–300 milian adierent.

## Refrans
Iistan filasafi

**Iistan filasafi** ingkluud di vierios filasafi a Sout ah Iis Ieja, ingkluudn Chaini filsafi, Indian filasafi, Korian filasafi, Japaniiz filasafi. Braadli spiikin di toerm azwel kiah sohtaim ingkluud Babiluonian filasafi, Juwish filasafi, Iranian/Poerjan filasafi ah Izlamik filasafi, alduo demaya kiah kansida Westan filasafi tu.
Ikanamix

**Iikanamiks** a di suoshal sayans we analaiz di prodokshan, dischribiuushan, ahn kansomshan a gudz ahn sorvis.  Di torm iikanamiks kom frahn di Ienshent Griik οἰκονομία (oikonomia, “manijment a wahn ousuol, administrieshan”) frahn  *οἶκος* (oikos, “house”) +  *νόμος* (nomos, “kostam” aar “laa”)  ahn a frahn yaso di ruul dem a di ous(uol) kom”. Di korent  iikanamik magldem kom op outa di braada fiil a palitikal iikanami political economy ina di liet 19t senchr1i.  Wahn mieja push fi di divelopment a madan iikanamiks a did di disaya fi yuus wahn empirikal apruoch we muor rizembl di fizikal sayansdem.

Iikanamiks iem fi eksplien ou ikanami wok ahn ou iikanamik iejent agents intarak. Iikanamik analisis yuuz chuu di uola di sosayati, ina bizniz, fainans ahn govament, bot ina kraim tu, edikieshan, di fambili, elt, laa, palitiks, rilijan, di suoshal institiushandem, waar, ahn sayans. Chuu di domien a iikanamiks a ekspan uov ina di suoshal sayansdemsocial sciences, dehn diskraib it az iikanamik impiirializim. 

Sortn ahn sortn daimenshan a iikanamiks av som jenaral distingshan bitwiin dem. Di praimeri teksbuk distingshan a bitwiin maikroiikanamiks, we diil wid di biievia a biesik eliment ina di iikanami, inkluudin wanwan maakit ahn iejent (laik kansiuuma ahn form, baya ahn sela), ahn makroiikanamiks, we diil wid mataz we afek wahn uol iikanami, inkluudin anemplaiment, inflieshan, iikanamik gruot, ahn maniteri ahn fiskal palisi. Ada distingshan inkluud:  bitwiin pazitiv iikanamiks (we eksplien “wa bi”) ahn naamativ iikanamiks (we sopuot “wa fi bi”); bitwiin iikanamik tiiri ahn aplaid iikanamiks; bitwiin mienschriim iikanamiks (muor “aatadaks” we diil wid di “rashanaliti-individiualizim-iikwilibriom neksos”) ahn hechrodaks iikanamiks (muor “radikal” we diil wid di “instichuushan-ischri-suoshal schrokcha neksos”), ahn bitwiin rashanal ahn biieviaral iikanamiks.
Iidonizim

**Iidonizim** a skuul a taat we aagiu se pleja a di praimeri ar muos impuotant inchrinzik gud. Iidonis schraiv fi maximaiz net pleja (pleja mainos pien). Etikal iidonizim a di aidie se aal piipl ab di rait fi du ebriting ina deh powa fi achiiv di grietis amount a pleja pasibl tu dem. Azwel a di aidie se ebri smadi pleja shuda for sopaas di amount a deh pien. Etikal iidonizim deh se eh-staat bai Aristipos a Sairiin (Aristippus of Cyrene), wah schuudent a Sakratiiz. Ih eh-huol di aidie se pleja a di ayis gud.
Iklips

**Iklips** a aschranamikal ivent we okor wen wah aschranamikal abjek temporeri abskior, aida bai paas in di sheda a wah nex badi ar bai aneda badi paas bitwiini ah di viuwa. Iklips a da taip ya a "syzygy".
Ilekchranix

**Ilekchranix** a di sayans a ou fi kanchuol ilekchrik enaji, enaji ina we di ilekchrandem ab fondamental ruol. Ilekchranix diil wid ilekchrikal soerkit we invalv aktiv ilekchrikal kompuonent laka vakyuom tyuub, chranzista, dayuod ah intigrietid soerkit, ah asuosietid pasiv ilekchrikal kompuonent ah intakanekshan teknalaji. Kamanli, ilekchranik divais kantien soerkichri we kansis praimerili ar exkluusivli a aktiv semikandokta sopliment wid pasiv eliment; soch a soerkit diskraib az ilekchranik soerkit.
Iliad

Di **Iliad** (Ienshent Griik: *Ἰλιάς* Ilias, pronongx [iː.li.ás] ina Klasikal Atik; sohtaim refa tu az di **Sang a Ilian** ar **Sang a Iliom**) a wah ienshent Griik epik puoym ina daktilik examita, chradishanali achribiut tu Uoma. Set juurin di Chruojan Waar, di ten-ier siij a di siti a Chrai (Iliom) bai wah kuolishan a Griik stiet, itel bout di difrah-difrah bakl ah ivent wa gwaan juurin wiik pah wiik a kas-kas bitwiin King Agamemnan ah di waria Akiliiz.

## Extoernal lingk
* Iliad
Iloschrieshan

**Iloschrieshan** a vijualaizieshan ar dipikshan a sobjik mek bai aatis, laka jraayn, skech, pientin, fotograaf, sinima ar adaels kain a *h*imij a tingz we smadi eh-si, memba ar imajin, bai yuuz grafikal riprizentieshan. Di wod koh frah di Latn wod *illustra'tio*,  *illu'stro* we miin inlaitn, iriediet. Printin a di korant pruoses fi riprojuus iloschrieshan, tipikali wid ingk pah piepa chuu printin pres. Iloschrieshan kiah bi aatistik imij fi iloschriet fi egzampl wah tex, puoym, fashin, magaziin, stamp ar buk ah nof-noftaim  iloschrieshan mek speshal fi pitni buk. Di iem a iloschrieshan a fi ilusidiet ar dekariet touri, puoym ar piis a texchual infamieshan bai provaid wah vijual riprizentieshan a sinting diskraib ina di tex. Iloschrieshan kiah azwel riprizent sayantifik imij a fluora, medisn ar difrah pruoses, laka bailajikal ar kimikal pruoses ar teknikal iloschrieshan fi gi infamieshan pah ou fi yuuz sinting. Iloschrieshan kiah bi exikyuut ina difrah-difrah tekniik, laka waatakola, guash, ingk, ail, chaakuol, chaak ar udkot.

## Refrans
Impiirializim

**Impiirializim** a taip a advokesi a empaya. Iniem arijiniet frah di Latn wod "imperium", we miin fi ruul uoba laaj terichri. Impiirializim a "palisi fi hexten wah konchri powa ah influens chuu kalanaizieshan, yuus a militeri fuos, ar ada miinz". Impiirializim eh grietli shiep di kantempareri wol. Azwel ilou fi di rapid pred a teknalaji ah aidie. Di toerm impiirializim eh-aplai tu Westan (ah Japaniiz) palitikal ah ikanamik daminans espeshali ina Ieja ah Afrika ina di 19t ah 20t senchri. Di prisais miinin kantiniu fi dibiet bai skala. Som raita, laka Edward Said, yuuz di toerm muo braadli fi diskraib eni sistim a daminieshan ah sobaadinieshan aaganaiz wid a impiirial senta ah prifri.
Impiiriyal Yuunit

Di **Impiiriyal Yuunit** a wahn sistim a yuunit. Di yuunit dem get bos ina di British empaiya, eksep fi di alredi indipendent YS. Az a 2008, evri konchri we yuuz tu yuuz di impiirial sistim ofishali gaan mechrik, eksep fi di YS, Myanmaar an Laibiiriya.
Imuoshan

**Imuoshan**, ina ebridie spiich, a *h*eni relitivli briif kanchos expiirians kiaraktaraiz bai intens mental aktiviti an a ai digrii a pleja ar displeja. Sayantifik diskuos eh-jrif tu ada miinin ah no kansensos kyaah riich pan a definishan. Imuoshan muotaim intatwain wid muud, temprament, persnaliti, dispozishan, ah motivieshan. Ina som tiori, kagnishan a wah impuotant aspek a imuoshan. Demde uu ak praimerili pah imuoshan dem a-fiil maita siim laka deh naa tingk, bot mental pruoses stil isenshal, potikiula ina di intoerpritieshan a ivent. Fi egzampl, di riilizieshan a wi biliif se wi ina dienjaros sitieshan ah di sobsikuent arouzal a wi badi noervos sistim (eg. rapid aatbiit ah briidin, swetin, mosl tenshan) intigral tu di expiirians we wi fiil fried. Ada tiori, ousomeba, kliem se imuoshan sepret frah ah kiah prisiid kagnishan.

## Refrans
Imyuun sistim

Di **imyuun sistim** a sistim a nof bailajikal chokcha ah pruoses widin aaganizim we protek gens diziiz.
Inaagianik kimischri

**Inaagianik kimischri** diil wid di sintisis ah biyevia a inaagianik ah aaganometalik kompoun. Dis fiil kova aal kimikal kompoun exep di wuoliip a aagianik kompoun (kaaban bies kompoun, we yuujali kantien C-H ban), we a di sobjik a aagianik kimischri. Di distingshan bitwiin di tuu disiplin for frah absaluut, az deh uovalap plenti, muos impuotant ina di sobdisiplin a aaganometalik kimischri. Iab aplikieshan ina ebri aspek a di kimikal indoschri, ingkluudn kiatalisis, matiirial sayans, pigment, soerfaktant, kuotin, medikieshan, fyuil, ah agrikolcha.
India

**India** a wah savrin konchri a Ieja. Di papyulieshan a di konchri a 1.429 bilian, mekin it di muos papilos konchri ina di wol.
Imaleyaz

Di **Imaleyaz** (Sanskrit: *हिमालय*, frah Sanskrit hima (sinuo) + ālaya (duelin), litarali miin "sinuo yaad") a wah mountn rienj ina Sout Ieja, we separiet di Indo-Gianjetik Plien frah di Tibetan Platuo. Dis rienj a di yaad fi nain a di ten ayis piik pah Oert, ingkluudn di ayis abov sii lebl, Mount Evares. Di Imaleyaz profounli shiep di kolchadem a Sout Ieja. Nof Imaleyan piik siekrid ina buot Budizim ah Induizim.
Imanyuel Kant

**Imanyuel Kant** (Iepril 22, 1724 – Febiweri 12, 1804) wena wah 18t senchri Joerman filasifa. Im a wan a di muos influenshal tingka ina madan Yuurop an a di Liet Inlaitnment. 

Ih poblish impuotant raitn bout ipistimalaji, ah tingz bout rilijan, laa, ah ischri. Ih mien wok a di *Kritiik a Puo Riizn*, we go ina di limitieshan ah chokcha a riizn. Di buk a wah atak pah chadishanal metafizix ah ipistimalaji, an i ailait Kant vyuudem bout demya ieria. Di ada mien raitn niem di *Kritiik a Praktikal Riizn*, we fuokos pan etix ah di *Kritiik a Jojment*, we luk ina estetix ah tiliolaji. Kant stil ab mieja influens pah filasafi, kaa a im mienli influens analitik ah kantinental filasafi.

## Extoernal lingk
* Works by Immanuel Kant
Indian Uoshan

Di **Indian Uoshan** a di tod laajis a di wol uoshanik divijan, we kova apraximetli 20% a di waata pah di Oert soerfis.
Indian filasafi

**Indian filasafi** (Sanskrit: *darśana*) kompraiz di filasafikal chradishan a di Indian sobkantinent. Sens midiival India (ca.1000–1500), skuul a Indian filasafikal taat eh-klasifai bai di Braamanikal chradishan az aida aatadax ar nan-aatadax – āstika ar nāstika – dipen pah weda deh rigyaad di Vedaz az wah infalibl suos a nalij.
Indii

**Indii** ( *hindī*), sohtaim spel हिंदी, azwel kaal **Madan Standad Indii** (मानक हिन्दी *mānak hindī*), a tandadaiz ah Sanskritaiz rejista a di Industaani languij. Indii a wah ofishal languij a di Yuunian a India, ah di *[[linggua frangka]]* a di Indii belt languijdem.

Ina di 2001 Indian sensos, 258 milian piipl ina India ripuot Indii az deh nietiv languij. Ousomeba, dis nomba ingkluud tenz a milian a piipl uu a nietiv spiikaa a rilietid languij bot uu kansida deh spiich fi bi a dayalek a Indii.

Indii a di fuot-muos nietiv spiik languij ina di wol, afta Mandarin, Panish ah Ingglish.

## Refrans
Indo-Yuropiyan languij

**Indo-Yuropiyan languij** a fambili a sebral onjrid rilietid languij ah dayalek. Deh ab bout 445 libn Indo-Yuropiyan languij, askaadn tu di estimet bai Ethnologue, wid uoba tuu-toerd (313) a dem bilangx tu di Indo-Iranian branch.[2] Di Indo-Yuropiyan fambili ingkluud muos mieja korant languij a Yuurop, ah paat a Westan, Senchral ah Sout Ieja. Iweh pridaminant tu ina ienshent Anatuolia (tide-die Toerki), ah di ienshent Tarim Biesn (tide-die Naatwes Chaina) ah muos a Senchral Ieja optel die inviejan ah maigrieshan a Toerkik spiika espeshali juurin di Mangol–Toerkik kangkues ina di 13t senchri. Wid raitdong evidens wa apier sens di Branz Iej ina di faam a di Anatuolian languij ah Maisinian Griik, di Indo-Yuropiyan fambili signifikant tu di fiil a istarikal linguistix fi pozes di sekan-langgis rikaadid ischri, afta di Afroyejiatik fambili.

## Refrans
Induizim

**Induizim** (*Hinduism*) a di pridaminant rilijan fi di *h*Indian sobkantinent. Dem we praktisi prefa kaali "*Sanâtana Dharma*" (Devanagari सनातन धर्म), we miin se "di *h*itoernal laa" ina di Sanskrit languij. Di Induu biliifdem vieri nof, wid kansep bout Gad an/ar gadz we rienj frah panentiyizim, pantiyizim, monotiyizim, palitiyizim, ah ietiyizim, wid Vishnuu ah Shiiva az di muos papila dietidem. Som ada nuotebl kiaraktaristik ingkluud di biliif ina riyinkaanieshan ah kaama (*karma*), azwel poersnal dyuuti, ar daama (*dharma*).
Indus Vali Sivilizieshan

Di **Indus Vali Sivilizieshan** (IVS) wena Branz Iej sivilizieshan (3300–1300 BKE; machior piiriad 2600–1900 BKE) we hexten frah wa tide a naatiis Afganistan tu Pakistan ah naatwes India. Alang wid Ienshent Iijip ah Mesopotiemia iwena wan a chrii hoerli sivilizieshan a di Uol Wol, ah outa di chrii di wan we predout di muos.
Ingglan

**Ingglan** a wan paat-konchri we mekop di Yunaitid Kindom a Griet Britn ah Nadan Airilan.  Di kiapital de ina di sout a di konchri, an ikaal Landan - an we aalso a di laajis siti ina Yuurop.
Ingglish

**Ingglish** (Ingglish: **English**) a wahn Wes Jormanik langwij orijiniet a Ingglan ahn a di fos langwij fi muos piipl ina di Yunaitid Kindom, di Yunaitid Stiet, Kianada, Aschrielia, Nyuu Ziilant, Airilan ahn di Anglofuon Kiaribiyan. Iyuuz extensiv az wahn sekan langwij ahn az wahn *h*ofishal langwij chruuhout di wol, espeshal ina Kamanwelt konchri ahn ina nof intanashinal aaganizieshan.
Injinierin

**Injinierin** a di aplikieshan a matimatix, impirikal evidens ah sayantifik, ikanamik, suoshal, ah praktikal nalij fi invent, inoviet, dizain, bil, mentien, risaach, ah impruuv chokcha, mashiin, tuul, sistim, kompuonent, matiirial, ah pruoses.
Intanashinal Sistim a Yuunit

Di **Intanashinal Sistim a Yuunit** (SI) a di madan faam a di mechrik sistim an a wah sistim we dizain rong di kanviinians a di nomba ten. A di sistim we muos piipl ina di wol yuuz ina ebridie laif ah sayans.
Indoschri

**Indoschri** a di prodokshan a gudz ar rilietid saabis widin wah ikanami. Di mieja suos a revinyuu fi wah gruup ar kompini a di indikieta fii relivant indoschri. Wen wah laaj gruup ab moltipl suos a revinyuu jinarieshan, ikansida fi de-wok ina difrah-difrah indoschri. Manifakchrin indoschri eh-bikom wah kii sekta a prodokshan ah lieba ina Yuropiyan ah Naat Amoerkan konchri juurin di Indoschrial Revaluushan, fi opset priivios moerkantail ah fyuudal ikanami. Dis okor chuu nof soxesiv rapid advans ina teknalaji, laka di prodokshan a stiil ah kuol.